7d3227f5d8ba208850c38e52bc29b358
Hvilken iPhone 12 skal jeg vælge?
telia.dk
2021.17

Hvis du ønsker en ny iPhone 12, kan du vælge mellem fire modeller: iPhone 12, Mini, Pro og Pro Max. Alle fire modeller har den samme processor og den samme chip. Der er ingen forskel på telefonerne der, og de yder lige meget hver især. Det bedste kamera finder du i iPhone 12 Pro Max. Dog vil mange mene, at du skal være meget kyndig i kamera- og billedteknologi, hvis du skal kunne se forskel på billederne fra Pro og Pro Max. I sidste ende er det faktisk størrelsen på mobilen samt kameraet, du skal vælge efter. 



b1c9a1fb101ae97e2a1c2475cbd1e8e0
Hvad er forskellen på iPhone 12 og iPhone 12 Pro?
telia.dk
2021.17

Du er tilgivet, hvis du har svært ved at se forskel på de to iPhones. Skærmen er den samme, og den er lige stor på begge iPhones. iPhone 12 Pro er en lille smule tungere, da den er beklædt med skinnende, rustfrit metal. iPhone 12 er derimod rammet ind i aluminium. Der sidder samme processor og chip i begge modeller. iPhone 12 har et dobbeltkamera, hvor iPhone 12 Pro har et tripplekamera. Der er her, at den primære forskel ligger. Kameraet i iPhone 12 Pro er mere avanceret og har flere features end det i iPhone 12. 



e75b570cb00bfc4ede38f96defe93baf
Følger der en oplader med til iPhone 12?
telia.dk
2021.17

Nej, det gør der ikke. Der følger stadig et kabel med til din nye iPhone 12, uanset hvilken udgave du vælger. Men selve USB-adapteren til stikkontakten følger ikke med. Apple siger, at det er for at skåne miljøet mod mere elektronisk affald, da mange i forvejen har en USB-oplader derhjemme. Kablet, der følger med, er et Lightning til USB-C kabel. 


